title: "Electoral College"
text: "At Electoral College as en fersaamlang faan 538 woolmaaner an -w\u00fcfen, diar arke sjuard juar tuupkem, an di president faan Ameerikoo weele. Arke bundesstoot, an sant 1961 uk Washington, D.C. sj\u00fc\u00fcrt en was taal faan woollidj tu detdiar fersaamlang. Detdiar taal racht ham efter det taal faan senatooren an representanten, diar en stoot uun a congress (at regiarang) tustun. Stooten m\u00e4 muar iinwenern haa uk muar woollidj, an det taal woort uk leewen weder uunpaaset. \u00dc\u00fcb det koord rochts as tu sen, h\u00fck stooten tesken 2012 an 2020 woollidj diartuf\u00fcngen haa (bl\u00e4), of huar det taal k\u00f6rt wurden as (g\u00fc\u00fcl).\n\nUun a miast stooten t\u00e4\u00e4lt di gr\u00fcnjsats winner takes all, det ment di kandidaat m\u00e4't muarhaid uun di stoot want aal a woollidj-stemen faan di stoot. Diarbi komt at flooksis f\u00f6\u00f6r, dat di \u00e4\u00e4n kandidaat auer't hialer lun muar weeler-stemen \u00fcs di \u00f6\u00f6der kandidaat f\u00fcngen h\u00e4\u00e4 (poular vote), oober ei det muarhaid faan a woolmaaner an -w\u00fcfen (electoral vote). Diaram san a kandidaaten diar b\u00f6\u00f6s efter uun, uun stooten, huar't leewen knaap \u00fctjgongt (swing states) at muarhaid tu fun.\n\nLuke uk diar \n\nUS-Presidentenwool"